Árið byrjar rólega hjá okkur á Ljósheimum . Það er búið að vera svolítið um veikindi og greinilega ýmislegt í gangi . Á þrettándanum fórum við inn í sal og dönsuðum í kringum jólatréið og kvöddum jólin þannig . Þegar við komum aftur inn á deild beið okkar heit kakól og nýbakaðar vöfflur . Börnunum fannst svo mjög skrítið þegar við fórum að taka niður jólaskrautið daginn eftir og fannst erfitt að trúa að jólin væru búin . Við vorum með vinastund á fimmtudaginn og þar völdum við fyrsta barn vikunnar á þessu ári . Þetta var kveðjuvinastund hjá Sæunni leikskólastjóra og sungu allar deildir eitt lag fyrir hana . Hún gaf leikskólanum flotta gjöf og við gáfum henni líka stóran pakka . Með bestu kveðju Birna , Hanna Stína , Jóna Maja , Guðrún og Marta , . Eins og alltaf er nóg að gera hjá okkur á Ljósheimum . Á hverjum degi opnum við einn pakka í bókajólatréinu okkar og lesum bókina sem er í honum . Börnin eru mjög spennt fyrir þessu og eru sannfærð á hverjum degi að þeirra bók sé í pakkanum þó að það sé búið að lesa þeirra bók . Á fimmtudaginn vorum við svo með rautt og fjólublátt litaball . Svaka fjör eins og alltaf . Á föstudaginn var svo komið að jólaballinu . Flestir voru voða spenntir fyrir jólaballinu en einhverjum kveið fyrir að jólasveininn ætlaði að koma í heimsókn og drifu sig inn á Álfheima þegar Stekkjastaur mætti á svæðið . Við fengum svo hangikjöt í hádegismat . Kveðja Birna , Hanna Stína , Guðrún , Jóna Maja og Marta . Þessi vika er búin að vera rauð og fjólublá litavika . Börnin eru búin að mála köngla í þessum litum og skreyta þá með fjöður . Hangir þetta nú í loftinu hjá okkur og eru þau mjög stolt og ánægð með þetta . Það voru tvö afmælisbörn í þessari viku og var annað með ávaxtaveislu á mánudaginn og hittt á miðvikudaginn . Takk fyrir okkur kæru afmælisbörn og til hamingju með að vera orðin 2. ára . Á þriðjudaginn bökuðum við piparkökur . Flestir voru mjög duglegir að búa til kúlur en einhverjum fannst betri hugmynd að tæta deigið niður í pinulitla bita . Að sjálfsögðu fannst svo sumum nauðsynlegt að smakka deigið og athuga þannig hvort það væri nú ekki örugglega í lagi með það . Á fimmtudaginn var svo komið að foreldraskemmtuninni . Við vorum búin að vera rosadugleg alla vikuna að æfa okkur að syngja Adam átti syni sjö . Að skemmtun lokinni var svo komið að því að fá að smakka á piparkökunum sem við höfðum bakað . Snjórinn sem kom í vikunni gladdi bæði börn og starfsfólk . Það var gaman að fara út og leika sér í snjónum . Hann var greinilega mjög bragðgóður því það voru margir sem buðu starfsfólki hvort það vildi ekki smakka . Á fimmtudaginn ætlum við að vera með rautt og fjólublátt litaball kl. 9:30 . Föstudaginn 13. desember er svo komið að jólaballinu . Hefst það kl. 10 . Kveðja Birna , Hanna Stína , Guðrún , Marta og Jóna Maja . Í þessari viku voru tvö afmælisbörn og urðu þau bæði 2. ára . Óskum við þeim til hamingju með það og segjum takk fyrir þessar flottu ávaxtaveislur sem þau voru með fyrir okkur . Þetta var svört litavika og á fimmtudaginn vorum við með svart litaball . Allir dönsuðu og skemmtu sér . Vinsælustu lögin voru að sjálfsögðu hákarlalagið og Gummybears . H var barn þessarar viku og á mánudaginn lásum við hvað hann og Edda höfðu gert saman um helgina . Á miðvikudaginn kom hann með skopparakringlu sem allir fengu að prófa hvort þeir gætu látið snúast . Á fimmtudaginn lásum við svo bókina sem hann kom með . Í vinastund á föstudaginn var svo bókabíó . Þar sáum við söguna Hver var að banka og vakti það mikla lukku . Leikskólinn er lokaður föstudaginn 29. nóvember vegna skipulagsdags . Takk fyrir vikuna . Kveðja Birna , Hanna Stína , Jóna Maja , Guðrún og Marta .